Umkhonto we Sizwe (politieke party)

uMkhonto we Sizwe (MK) is 'n Suid-Afrikaanse politieke party wat in Desember 2023 gestig is. Die party word genoem na uMkhonto we Sizwe (ook verkort tot MK), die paramilitêre vleuel van die African National Congress (ANC) tydens apartheid. Die ANC het egter met regstappe gedreig oor die gebruik van die naam, en die vorming is deur oorspronklike MK-veterane gekritiseer.

Die party het in Desember 2023 bekendheid verwerf, toe oudpresident Jacob Zuma aangekondig het dat hy, terwyl hy beplan om 'n lewenslange lid van die ANC te bly, hom nie vir die ANC in die 2024 Suid-Afrikaanse algemene verkiesing sou beywer nie, en eerder vir MK sou stem. Hy het verklaar dat "ek kan en sal nie" veldtogte vir die ANC van huidige president Cyril Ramaphosa voer nie, omdat dit "verraad" sal wees. 

Ideologie
Die party is beskryf as populisties, Zoeloe-nasionalisties, en "anti-buitelander". Voice of America het dit 'n "radikale linkse party" genoem," terwyl Al Jazeera sy beleid as sosialisties beskryf.  Dit het sommige sosiaal-konserwatiewe beleide ondersteun, insluitend die herroeping van wette wat selfdegeslaghuwelike wettig. Die party ondersteun kontroversiële, oënskynlik regstellende beleid, soos die onteiening van grond in wit besit sonder vergoeding.

Verkiesingsuitslae
 Tussenverkiesings 
In Februarie 2024 het die party sy eerste verkiesing betwis en derde geëindig met 19% van die stemme in die wyk 8-tussenverkiesing in die Abaqulusi Plaaslike Munisipaliteit in KwaZulu-Natal, na die Inkatha Freedom Party (IVP) op 47% en African National Congress (ANC) op 35%.

Later daardie maand het die party weer derde geëindig en 28% van die stemme in 'n uPhongolo-tussenverkiesing gewen, na  die IVP op 36% en die ANC op 33%.

Op 28 Februarie 2024 het die party 'n tussenverkiesing in Govan Mbeki in Mpumalanga betwis, sy eerste buite KwaZulu-Natal, en het tweede geëindig met 28% van die stemme agter die ANC op 51%.

 Nasionale verkiesings 
 Verkiesing Stemme % Setels 20242 344 309	 14,58 58

 Verwysings 

Kategorie:Politieke organisasies in Suid-Afrika